ईशान ने कहा- ऋषभ के टिप्स काम आए; बैटर ने 33 गेंद पर फिफ्टी लगाई
India-West Indies (INDWI) Test; भारत-वेस्टइंडीज के बीच दूसरा टेस्ट मैच त्रिनिदाद के पोर्ट ऑफ स्पेन में खेला जा रहा है। मैच के चौथे दिन भारत से मोहम्मद सिराज ने फ्लैट पच पर 5 विकेट लिए
भारत-वेस्टइंडीज के बीच दूसरा टेस्ट मैच त्रिनिदाद के पोर्ट ऑफ स्पेन में खेला जा रहा है। मैच के चौथे दिन भारत से मोहम्मद सिराज ने फ्लैट पिच पर 5 विकेट लिए, वहीं विकेटकीपर बैटर ईशान किशन ने 33 गेंद पर फिफ्टी लगाई और 52 रन की नॉट आउट पारी खेली। 
मैच के बाद ईशान ने कहा, 'वेस्टइंडीज आने से पहले NCA में ऋषभ (पंत) से बातें कीं। उन्होंने मुझे कुछ बैटिंग टिप्स दीं, जिनसे मैं अच्छा परफॉर्म कर सका।'
वहीं तेज गेंदबाज मोहम्मद सिराज ने प्रेस कॉन्फ्रेंस में कहा, 'फ्लैट विकेट पर 5 पिच लेना आसान नहीं था। लेकिन बॉल रिवर्स स्विंग हो रही थी, मैंने उसी का फायदा उठाया।'
जानते हैं दोनों खिलाड़ियों ने मैच के बाद क्या कहा, शुरुआत सिराज से...
फ्लैट पिच पर 5 विकेट
'फ्लैट पिच पर 5 विकेट लेना इतना आसान नहीं है। मैं अपने फिटनेस ट्रेनर सोहम भाई को थैंक्यू कहना चाहूंगा, उन्हीं की वजह से मेरी फिटनेस इम्प्रूव हुई और मैं लम्बे स्पेल डालने के बाद भी अच्छा परफॉर्म कर सका। बॉल रिवर्स स्विंग हो रही था, मैंने उसका फायदा उठाया, लाइन-लेंथ पकड़ कर बॉलिंग की और मुझे विकेट मिले।'
जिम्मेदारी को चैलेंज के रूप में देखना
'मुझे जिम्मेदारी लेना अच्छा लगता है। सीनियर पेसर्स के बिना तेज गेंदबाजी की जिम्मेदारी मुझ पर रहती है, मैं इसे चैलेंज के रूप में देखता हूं और मुझे चैलेंज लेना पसंद है।
इतनी गर्मी, ह्यूमिडिटी और बारिश के बीच पेसर्स के लिए लम्बे स्पेल डालना आसान नहीं है। मैं अपनी बॉडी को वॉर्म-अप रखने की कोशिश करता हूं, जितना हो पाता है उतना सिचुएशन के हिसाब से बॉलिंग करने पर ही ध्यान देता हूं।'
मुकेश को फ्लैट पिच की आदत
'मुकेश नया खिलाड़ी नहीं है। उसने रणजी ट्रॉफी में बहुत मुश्किल पिच पर परफॉर्म कर टीम में जगह बनाई। रणजी में इससे भी ज्यादा फ्लैट विकेट (पिच) रहते हैं, मुकेश ने वहां विकेट लिए हैं। वहां परफॉर्मेंस देना बड़ा अचीवमेंट है। भारत के लिए पहला मैच खेलना, वो भी सीधा टेस्ट मैच, मुश्किल तो रहता है लेकिन वो अपनी लाइन-लेंथ को मैंटेन कर अच्छी बॉलिंग कर रहा है।
हमें तो जब भी मौका मिलता है हम उसे (मुकेश को) सताते हैं, उसके बारे में पूछते रहते हैं। दिमाग में यही रहता है कि अपने फास्ट बॉलर के साथ बॉन्डिंग बनाए ताकि वो अपनी चीजें शेयर करें और अपना परफॉर्मेंस खुल कर दे।'
ईशान एग्रेसिव बैटिंग करता है
'ईशान एग्रेसिव बैटिंग ही करता हैं, उसमें ऋषभ पंत की कमी को पूरी करने की क्षमता है। इसीलिए उसे बैटिंग ऑर्डर में प्रमोशन मिला और उसे तेजी से रन बनाने के लिए कहा गया। ईशान ने भी टीम प्लान पर काम किया और तेजी से रन बनाए।'
ईशान बोले- ऋषभ की टिप्स काम आईं
मैच के बाद ईशान किशन बोले, 'मैं वेस्टइंडीज आने से पहले NCA में था। वहां ऋषभ भी था। उसने मुझे टेस्ट में बैट पोजिशन और टेक्निक जैसे कुछ पॉइंट्स पर काम करने के लिए कहा। हम दोनों इंडिया अंडर-19 और जूनियर क्रिकेट से एक साथ खेल रहे हैं। मुझे भी चाहिए था कि कोई मुझे अपनी बैटिंग इम्प्रूवमेंट के टिप्स दे, उससे बात कर के बहुत अच्छा लगा और मैं इस पारी के लिए उनका शुक्रगुजार रहूंगा।'
ईशान ने वेस्टइंडीज के खिलाफ पहले टेस्ट में डेब्यू किया। तब वह एक ही रन बना सके, लेकिन दूसरे टेस्ट में उन्होंने 25 और 52* रन की पारियां खेलीं। दूसरी पारी में उन्होंने 34 गेंदों पर ही 4 चौके और 2 छक्के लगाए और टीम का स्कोर 24 ओवर में ही 181 रन तक पहुंचा दिया।
भारत को पांचवें दिन 8 विकेट की जरूरत 
भारत और वेस्टइंडीज के बीच दूसरे टेस्ट में पांचवें दिन का खेल आज खेला जाएगा। वेस्टइंडीज को 365 रन का टारगेट मिला है, टीम ने 2 विकेट पर 76 रन बना लिए हैं। भारत को मैच और सीरीज जीतने के लिए 90 ओवर में 8 विकेट चाहिए, वहीं वेस्टइंडीज को सीरीज 1-1 से बराबर करने के लिए इतने ही ओवरों में 289 रन की जरूरत है। पढ़ें पूरी खबर...
स्पोर्ट्स की ये खबरें भी पढ़ें...
कोहली 500वें इंटरनेशनल मैच में शतक लगाने वाले पहले बैटर
भारत-वेस्टइंडीज के 100वें टेस्ट का दूसरा दिन विराट कोहली के रिकॉर्ड्स के नाम रहा। कोहली ने ऑलटाइम ग्रेट बैटर सर डॉन ब्रैडमैन, सचिन तेंदुलकर जैसे दिग्गजों के रिकॉर्ड भी तोड़े। इतना ही नहीं, वे वे 500वें मुकाबले में शतक जमाने वाले दुनिया के इकलौते बल्लेबाज बन गए। पूरी खबर पढ़ें... 
त्रिनिदाद टेस्ट के दूसरे दिन भारत 352 रन से आगे
500वें मुकाबले में विराट कोहली के शतक के दम पर भारत ने वेस्टइंडीज के खिलाफ दूसरे टेस्ट में मजबूत शुरुआत की है। टीम दूसरे दिन का खेल समाप्त होने के बाद 352 रन आगे है। त्रिनिदाद के पोर्ट ऑफ स्पेन में शुक्रवार रात को वेस्टइंडीज ने एक विकेट पर 86 रन बना लिए। कप्तान कैग ब्रेथवेट 37 और कर्क मैकेंजी 14 रन पर नाबाद लौटे, जबकि तेगनारायण चंद्रपॉल 33 रन बनाए। पूरी खबर पढ़ें... 